23. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 11770 της 20/20 Φεβρ. 1984 (ΦΕΚ Β΄ 81) Δημοσίευση στην Εφημερίδα της Κυβερνήσεως της από 14.2.1984 ΕΓΣΣΕ για τον καθορισμό συνολικών γενικών κατωτάτων ορίων μισθών και ημερομισθίων των μισθωτών όλης της χώρας και ρύθμιση άλλων θεμάτων. Έχοντας υπόψη: 1.Τις διατάξεις του Νόμ. 3239/55 όπως τροποποιηθήκανε και συμπληρωθήκανε από τα Ν.Δ. 3755 / 57, 186/69, 1198/72 και 73/74. 2.Τη με αριθ. 95249/13.10.82 απόφαση του Υπουργού Εργασίας «Για τη μεταβίβαση αρμοδιοτήτων του Υπουργού Εργασίας στο Γενικό Γραμματέα, Προϊσταμένους Δ/νσεων και Υπηρεσιών και Προϊσταμένους Τμημάτων» (ΦΕΚ 829/Β/ 22.10. 82), αποφασίζουμε: Όπως δημοσιευθεί στην Εφημερίδα της Κυβερνήσεως η εν θέματι ΣΣΕ η οποία μας κατατέθηκε την 14.2.84 και συντάχθηκε το υπ’ αριθ. 4 / 84 πρακτικό καταθέσεως, της οποίας το κείμενο έχει ως εξής: ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ Καθορισμός συνολικών γενικών κατωτάτων ορίων μισθών και ημερομισθίων των μισθωτών όλης της χώρας και ρύθμιση άλλων θεμάτων: Στην Αθήνα σήμερα την 14.2.84 ημέρα Τρίτη στην αίθουσα του Υπουργείoυ Εργασίας, με την παρουσία του Υπουργού Εργασίας Ευάγγελου Γιαννόπουλου, οι υπογράφοντες: α)Θεόδωρος Παπαλεξόπουλος, Πρόεδρος του Δ.Σ. του Συνδέσμου Ελληνικών Βιομηχανιών, ως εκπρόσωπος τούτου. β)Παναγιώτης Ηλιόπουλος, Πρόεδρος του Εμπορικού Συλλόγου Αθηνών ως κοινός εκπρόσωπος των Εμπορικών Συλλόγων Αθηνών – Πειραιώς και Θεσσαλονίκης. γ)Σπυρίδων Βλαχάκης, Πρόεδρος και Κωνσταντίνος Κόντος, Γενικός Γραμματέας αντίστοιχα της Γενικής Συνομοσπονδίας Επαγγελματιών και Βιοτεχνών Ελλάδος, ως εκπρόσωποι αυτής, και δ)Γεώργιος Ραυτόπουλος, Πρόεδρος της Γενικής Συνομοσπονδίας Εργατών Ελλάδας, ως εκπρόσωπος αυτής. Σελ. 130,20 Τεύχος 1295 – Σελ. 50 Όλοι νόμιμα εξουσιοδοτημένοι, κατά τις διατάξεις του άρθρ. 7 του Νόμ. 3239 / 55, αφού διαβουλεύτηκαν με τη μεσολάβηση του Υπουργού Εργασίας Ευάγγελου Γιαννόπουλου για την εξέταση των αιτημάτων της Γενικής Συνομοσπονδίας Εργατών Ελλάδας, συνομολόγησαν την παρούσα Εθνική Γενική Συλλογική Σύμβαση Εργασίας που έχει ως εξής: Άρθρ.1.–Τα συνολικά γενικά κατώτατα όρια μισθών και ημερομισθίων των εργαζομένων όλης της χώρας καθορίζονται ως εξής: α)Εργατοτεχνίτες και εργατοτεχνίτριες που συμπλήρωσαν το 18 ο  έτος της ηλικίας τους, ή προκειμένου για μαθητευόμενους μηχανοτεχνίτες του κλάδου της σιδηροβιομηχανίας, που έχουν συμπληρώσει το 18 ο  έτος της ηλικίας τους και ένα έτος τουλάχιστον απασχόλησης στον κλάδο, συνολικό ημερομίσθιο δρχ. 1.202, στο οποίο περιέχεται και η αναπροσαρμογή 8,9% σύμφωνα με την 192/ 13.1.1984 απόφαση Υπ. Οικονομικών. β)Υπάλληλοι που συμπλήρωσαν το 19 ο  έτος της ηλικίας τους και δεν έχουν συμπληρωμένη τριετή υπηρεσία ή προϋπηρεσία, συνολικός μισθός δρχ. 27.012. γ)Υπάλληλοι που διανύουν το 15 ο  έως το 19 ο  έτος της ηλικίας τους άσχετα από προϋπηρεσία, συνολικός μισθός δρχ. 22.940. δ)Μαθητευόμενοι Εργατοτεχνίτες: Τα γενικά κατώτατα όρια ημερομισθίων των μαθητευομένων εργατοτεχνιτών και των δύο φύλων προσδιορίζονται σε ποσοστό του γενικού κατωτάτου ορίου ημερομισθίου εργατοτεχνίτου ως εξής: (1)Κατά το πρώτο έτος 75%. (2)Κατά το δεύτερο έτος 85%. (3)Κατά το τρίτο έτος 90%. ε)Ο υπολογισμός των επιδομάτων γίνεται όπως προβλέπει η 1/82 απόφαση του ΔΔΔΔ Αθηνών. 15.Δ.γ.23 Κατώτατα όρια μισθών και ημερομισθίων 45 Άρθρ.2.–1.Τα παραπάνω συνολικά γενικά κατώτατα όρια μισθών και ημερομισθίων αναπροσαρμόζονται από την 1.5.1984 και από την 1.9.1984, σύμφωνα με το ποσοστό μεταβολής του δείκτη τιμών καταναλωτή που θα καθοριστεί με την κοινή απόφαση των Υπουργών Εθνικής Οικονομίας και Οικονομικών, αμέσως μετά την έκδοσή της. 2.Για τη χορήγηση της αναπροσαρμογής των μισθών και ημερομισθίων που προβλέπονται από την παρούσα Συλλογική Σύμβαση Εργασίας θα ισχύσουν τα κλιμάκια αποδοχών που καθορίζονται από την 8418/231/25.1.84 απόφαση του Υπουργού Οικονομικών. Άρθρ.3.–Οι διατάξεις του άρθρ. 3 παρ. 1, 2 και 3 της 1/82 απόφασης του Δευτεροβάθμιου Διοικητικού Διαιτητικού Δικαστηρίου Αθηνών που προσδιορίζουν το βασικό μισθό, το βασικό ημερομίσθιο και τα διορθωτικά ποσά εξακολουθούν να ισχύουν (ανωτ. αριθ. 20.). Τα επιδόματα που προβλέπονται από προηγούμενες Εθνικές Γενικές Συλλογικές Συμβάσεις Εργασίας ή όμοιας έκτασης Διαιτητικές αποφάσεις, καθώς και από την παρούσα, υπολογίζονται επί των βασικών μισθών και ημερομισθίων που προβλέπονται από την παραπάνω Διαιτητική απόφαση. Άρθρ.4.–Η συνολική διάρκεια της άδειας μητρότητας των γυναικών που απασχολούνται σε οποιοδήποτε εργοδότη όλης της Χώρας, με σχέση εργασίας ιδιωτικού δικαίου, ορίζεται σε 14 εβδομάδες, από τις οποίες οι 7 θα χορηγούνται υποχρεωτικά πριν από την πιθανή ημερομηνία τοκετού και οι υπόλοιπες 7 μετά τον τοκετό. Σε περίπτωση που ο τοκετός θα πραγματοποιείται σε χρόνο προγενέστερο από αυτόν που είχε αρχικά πιθανολογηθεί, το υπόλοιπο της άδειας κυοφορίας θα χορηγείται υποχρεωτικά μετά τον τοκετό, ώστε να εξασφαλίζεται χρόνος συνολικής άδειας 14 εβδομάδων. Άρθρ.5.–Χορηγείται επίδομα γάμου 10% για τους εργαζόμενους και 10% για τις εργαζόμενες, που έχουν 3 παιδιά και πάνω, ανήλικα, ή ενήλικα εφόσον σπουδάζουν και μέχρι το 25 ο  έτος της ηλικίας τους και δεν έχουν ίδιους πόρους, καθώς και για εκείνους και εκείνες που έχουν σύζυγο συνταξιούχο. Στους εργαζόμενους και εργαζόμενες που δεν έχουν τις παραπάνω προϋποθέσεις χορηγείται το επίδομα γάμου με τις προϋποθέσεις που προβλέπονται από τις 10/76, 9/78 και 100/79 αποφάσεις ΔΔΔΔ Αθηνών, όπως έχει τούτο ρυθμιστεί με τις διατάξεις του Νόμ. 1414 / 1984. Άρθρ. 6. – Η διάρκεια της εβδομαδιαίας εργασίας των εργαζομένων, που απασχολούνται σε οποιοδήποτε εργοδότη με σχέση εργασίας ιδιωτικού δικαίου όλης της Χώρας, ορίζεται σε 40 ώρες. Οι αποδοχές των εργαζομένων, παρά τον περιορισμό των ωρών εργασίας τους, δεν μειώνονται. Κατά τα λοιπά εφαρμόζονται αναλογικά οι διατάξεις του άρθρ. 9 της 1/ 82 απόφασης του ΔΔΔΔ Αθηνών (ανωτ. αριθ. 20). Άρθρ.7.–Όσες διατάξεις της 1 / 82 απόφασης του ΔΔΔΔ Αθηνών δεν έχουν καταργηθεί, ή τροποποιηθεί, εξακολουθούν να ισχύουν, εφόσον δεν τροποποιούνται με την παρούσα. Διατηρούνται επίσης σε ισχύ οι ευνοϊκότερες από την παρούσα διατάξεις. Άρθρ.8.–Τυχόν ανώτερες από την παρούσα καθοριζόμενες αποδοχές (μισθοί και επιδόματα) ή ευνοϊκότεροι όροι εργασίας, που προβλέπονται από Νόμους, Δ/τα, Υπουργικές Αποφάσεις, Δ.Α. Εσωτερικούς Κανονισμούς, έθιμα ή από τις ατομικές συμβάσεις εργασίας δεν θίγονται από τις διατάξεις της παρούσης. Άρθρ.9.–Η ισχύς της παρούσας Εθνικής Γενικής Συλλογικής Σύμβασης Εργασίας αρχίζει από 1 Ιαν. 1984. 